CELEX: 22013D0026
Language: ro
Date: 2013-02-01 00:00:00
Title: Decizia nr. 26/2013 a Comitetului mixt al SEE din 1 februarie 2013 de modificare a anexei XX (Mediul) la Acordul privind SEE

30.5.2013   
            
            
               RO
            
            
               Jurnalul Oficial al Uniunii Europene
            
            
               L 144/32
            
         DECIZIA NR. 26/2013 A COMITETULUI MIXT AL SEE
   din 1 februarie 2013
   de modificare a anexei XX (Mediul) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (CE) nr. 1102/2008 al Parlamentului European și al Consiliului din 22 octombrie 2008 privind interzicerea exporturilor de mercur metalic și de anumiți compuși și amestecuri de mercur și depozitarea în condiții de siguranță a mercurului metalic (1) trebuie încorporat în Acordul privind SEE.
            
         
               (2)
            
            
               Regulamentul (CE) nr. 1102/2008 se interpretează având în vedere că schimburile comerciale cu țările terțe nu intră în domeniul de aplicare al Acordului privind SEE, prin urmare dispozițiile regulamentului prin care se interzice exportul de mercur nu se aplică țărilor AELS. Cu toate acestea, întrucât dispozițiile privind mercurul ca deșeu sunt relevante pentru SEE, statele AELS vor coopera pentru a garanta că interdicția exporturilor este efectivă.
            
         
               (3)
            
            
               Prin urmare, anexa XX la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   După punctul 22 (Directiva 96/59/CE a Consiliului) din anexa XX la Acordul privind SEE se introduce următorul punct:
   
               „22a.
            
            
               
                  32008 R 1102: Regulamentul (CE) nr. 1102/2008 al Parlamentului European și al Consiliului din 22 octombrie 2008 privind interzicerea exporturilor de mercur metalic și de anumiți compuși și amestecuri de mercur și depozitarea în condiții de siguranță a mercurului metalic (JO L 304, 14.11.2008, p. 75).
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           articolul 1 se citește:
                           «Este autorizat exportul mercurului metalic (Hg, CAS RN 7439-97-6), al minereului de cinabru, al clorurii de mercur (I) (Hg2Cl2, CAS RN 10112-91-1), al oxidului de mercur (II) (HgO, CAS RN 21908-53-2) și al amestecurilor de mercur metalic cu alte substanțe, inclusiv aliaje de mercur, cu o concentrație de mercur de cel puțin 95 % procent de masă din UE către statele AELS și viceversa, precum și între statele AELS.
                           Acest lucru nu aduce atingere interdicțiilor mai severe la import sau la export care există într-un stat AELS în momentul încorporării acestui regulament în Acordul privind SEE.
                           Statele AELS adoptă măsuri eficace pentru a garanta că mercurul și compușii și amestecurile de mercur menționate la primul paragraf nu sunt exportate din UE către o țară terță printr-un stat AELS. Același lucru se aplică amestecării mercurului metalic cu alte substanțe cu singurul scop de a exporta mercur metalic din UE către o țară terță printr-un stat AELS. Interdicția nu se aplică exporturilor de compuși menționați la primul paragraf utilizați pentru cercetare și dezvoltare, în scopuri medicale sau de analiză.»;
                        
                     
                           (b)
                        
                        
                           articolul 9 nu se aplică statelor AELS.”
                        
                     
         Articolul 2
   Textele Regulamentului (CE) nr. 1102/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 2 februarie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 februarie 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 304, 14.11.2008, p. 75.
   
      (2)  Nu au fost semnalate obligații constituționale.